Zàping matemàtic | Joan Gómez Urgelles\nde Joan Gómez Urgelles\nAutor: Joan Gómez Urgelles\nQuina relació hi ha entre les rajoles d'un habitatge i el màxim comú denominador? I entre els autobusos i el mínim comú múltiple? Quin paper pot jugar l'equació de segon grau en una comunitat de veïns? Quina relació hi ha entre el matemàtic Gauss i la mona de Pasqua o entre Tales i el GPS? Quina relació hi ha entre l'aritmètica elemental i les mesures del nostre cos, l'estalvi d'aigua i els préstecs? I entre la circulació de vehicles, els sistemes electorals, el DNI, els comptes corrents i tants d'altres elements que ens acompanyen? La lectura d'aquest llibre i una simple calculadora podran ajudar a respondre aquestes preguntes i constatar així que les matemàtiques formen part de la nostra vida.


La Generalitat destinarà 57M€ a un pla de xoc per a promoure la inserció laboral de les persones amb discapacitat - Di@ri de la disCAPACIT@T\nPortadaDestacadesLa Generalitat destinarà 57M€ a un pla de xoc per a promoure la inserció laboral de les persones amb discapacitat\nCocarmi i el Departament de Treball, Afers Socials i Famílies firmen un acord\nEl conseller Chakir El Homrani i Antonio Guillén en el moment de la signatura de l’acord // Foto: Cocarmi\nPer la seva part, el president de Cocarmi, Antonio Guillén, ha declarat que “el dret al treball de les persones amb discapacitat ha de preocupar totes les dministracions, que han de fer front a les seves responsabilitats i compromisos amb les persones amb discapacitat i les seves famílies, que són les que han d’estar al centre de la presa de decisions polítiques”. I ha afegit: “amb aquest acord amb la Generalitat, fruit del diàleg social, aconseguim recuperar nivells d’inversió per afavorir la inserció laboral a l’empresa ordinària equivalents als anys previs a les retallades. I també esperem aconseguir millorar el finançament dels CETs a través de la Conferència Sectorial”.\n“Sóc conscient que les retallades pressupostàries de la darrera dècada han tingut greus conseqüències per les condicions de vida de les persones amb discapacitat i han sotmès el dret al treball a la disponibilitat pressupostària, però amb acords com aquests esperem millorar les polítiques d’ocupació destinades a aquest col·lectiu i avançar plegats per trobar solucions i implementar conjuntament un model\nd’inserció laboral que garanteixi la singularitat de Catalunya en aquesta qüestió i que tingui en compte la situació territorial, l’activitat laboral, les necessitats de suport, l’edat i el gènere de cada persona amb discapacitat”, ha afirmat el conseller El Homrani.\n“Conjuntament amb el Departament de Treball, Afers Socials i Famílies construirem un nou model d’inserció laboral per les persones amb discapacitat i/o problemes de salut mental que es basi en els principis i mandats de la Convenció sobre els Drets de les Persones amb Discapacitat. Un model propi que respondrà a la singularitat del nostre territori i que posarà l’accent en les persones amb discapacitat més vulnerables”, ha manifestat Antonio Guillén.\nL’acord històric signat avui recull també altres aspectes relacionats amb la inclusió laboral de les persones amb discapacitat com són:\n– Sol·licitar el traspàs de competències en relació a la normativa per a la inserció laboral de les persones amb discapacitat i/o problemes de salut mental a la Generalitat de Catalunya; o, com a mínim, la constitució d’una comissió bilateral Estat- Generalitat per posar les bases d’un acord que garanteixi la singularitat del model català.\n– Crear una comissió bilateral COCARMI – Departament de Treball, Afers Socials i Famílies amb l’objectiu d’analitzar, controlar i avaluar les polítiques públiques d’ocupació destinades a les persones amb discapacitat i/o problemes de salut mental.\n– Desenvolupar un pla de la inspecció de treball per al compliment de la reserva del 2% dels llocs de treball en aquelles empreses que no estiguin acollides a mesures alternatives.\n– Elaborar un pla per a la formació específica de persones amb discapacitat i/o problemes de salut mental amb vinculació a les empreses per a desenvolupar pràctiques no laborals.\n– Realitzar un pla per fomentar l’obtenció de certificats de professionalitat.\n– Recuperar la partida per inversions i per reconversió, sobretot per aquelles inversions que signifiquin una major creació de llocs de treball en un marc d’innovació i cooperació d’entitats socials titulars de CETs.\n1 d'Octubre de 2018 Redacció/Fonts Diversitat 0\n3 de Maig de 2018 Redacció/Fonts Esports 0


Proveïdors de cadenats de tancament de 38 mm de tamany de fabricants&Fabricants Xina - Venda a l'engròs - LOCKEY\nNº de peça: P38P Clauera de cadena de seguretat de nylon de 38 mm de curta característica de retenció Característica: Quan el grill està obert, no es pot treure la clau. Si es requereix impressió làser i gravat de logotip. Tots els colors disponibles.\nNº de part:P38P\nCadenat de seguretat de grillons de nylon curt de 38 mm\na)Cos reforçat de niló, resistent a la temperatura de -20℃ fins a +80℃. El grill d’acer està xapat; la barraca no conductora està fabricada en niló, resistent a la temperatura de -20℃ a +120℃, assegurant la força i la deformació no es poden trencar fàcilment.\nR: Segurament, el vostre logotip es pot posar a qualsevol cos de tancament, ja sigui per làser o per motlles.\n4.P: Quant de temps és el termini de durada?\nR: Oferim 12 mesos per tots els productes que venem. Si teniu problemes després de les vendes, si us plau poseu-vos en contacte amb nosaltres lliurement, ajudarem a resoldre els problemes en un termini de 24 hores.\nPer tal de millorar encara més el taller d’acetilè sobre estàndards de protecció dels riscos energètics, l’especificació està equipada amb les instal·lacions de protecció, planta d’acetilè diverses especialitzacions de personal professional i tècnic per a l’aïllament energètic treballen activament, el número d’aïllament energètic enumera la llista de cada procés i les normes d’especificació sobre l’aïllament energètic. , aïllament respectivament de les peces giratòries, equip elèctric, aïllament, substàncies químiques perilloses, aïllament de l’especificació de l’estàndard operatiu d’aïllament d’energia.\nGG quot; Des de l’inici de l’operació d’aïllament energètic, des de l’avaluació de l’aïllament energètic del sistema de procés, pla de neteja, mètode de detecció, instal·lació de plaques cegues, partició elèctrica, Lockout Tagout fins a la finalització de l’operació d’aïllament d’energia, la responsabilitat de la persona, va confirmar en el seu lloc. En la prevenció de suports' corre, risc, degoteig, fuites' i altres aspectes del control efectiu, les mesures detallades de control de seguretat en el procés d’operació, redueixen efectivament el risc d’operació. El tècnic del taller d’acetilè Yuan Jinhua va presentar a l’autor.\nS’entén que, per tal d’assegurar l’efecte d’implementació, el taller d’acetilè va desenvolupar el pla d’implementació de l’operació d’aïllament d’energia. L’activitat es divideix en dues etapes: autoexamen i autoreforma i consolidació i promoció. A la llista de comprovació des del canvi de fase, requerit perquè el professional s’encarregui de les activitats operatives dins l’àmbit dels equips i instal·lacions, autocontroli, estableixi fitxes rutinàries, enumereu els detalls del projecte d’organització, normes de protecció, mesures específiques, responsables, després aprovació per part dels departaments pertinents i el cap de l'empresa, la implementació de cada activitat d'acord amb la implementació dels estàndards. Per reforçar, la fase d’exigència de cada organització del personal d’acord amb l’efecte d’aplicació, estadístiques mensuals actualitzades de les mesures de protecció, escena aïllada, estrictament d’acord amb el grup tecnològic estàndard d’inspecció puntual de les activitats de cada unitat organitzativa per dur a terme la situació, les activitats realitzades de manera puntual, no són correctes, no donen importància a la implementació de la formació d’examen de notificació de nou, per assegurar que les activitats siguin eficients i ordenades.\nDes de l’avançament dels treballs d’aïllament d’energia, el taller d’acetilè ha perfeccionat completament la implementació de mesures de seguretat i ha realitzat encara més els requisits essencials de control i implementació de seguretat." A la vista d’accidents anteriors, la majoria d’ells van ser causats per l’alliberament accidental d’energia. El desenvolupament de l’operació d’aïllament d’energia va aclarir l’estàndard d’execució de l’operació, va perfeccionar els passos detallats d’operació i va estandarditzar el procés d’execució de l’operació, que reflectia efectivament les característiques d’essencialització, normalització i eficiència. Només millorant els estàndards d’implantació, implementant els requisits de separació, resumint els nodes de treball i acumulant l’experiència essencial de gestió de seguretat, podem garantir el funcionament segur, estable i a llarg termini de la planta de producció.\nEspecialment dissenyat segons els vostres requisits especials, la nostra mida de 38 mm de cadenat de retallada és realitzada per un dels fabricants i proveïdors professionals de productes de tancament a la Xina - LOCKEY. Us donem la benvinguda a l'engròs personalitzat de 38 mm de cadenat de retallat fabricat a la Xina a un preu barat amb la nostra fàbrica, i també oferim la mostra gratuïta.\nHot Tags: Fabricants de cadenats de bloqueig de 38 mm de mida de fabricants a la Xina, proveïdors, fàbrica, a l'engròs, personalitzats, barats, preu, fabricats a la Xina, mostra gratuïta\nDispositiu Loto per a vàlvula de bola


Lletraferit - L'Enciclopèdia, la wikipedia lliure en valencià\nPortada de la revista "Lletraferit", número 87.\nLa publicació "Lletraferit" és una revista editada actualment per l'editorial La Drassana. Fon fundada i editada fins a l'any 2014 per l'editorial L'Oronella. El seu editor, Felip Bens, li traspassà en eixe any la capçalera a l'editorial La Drassana. Al canviar l'editorial canvià també la normativa del valencià en la que es publicava la revista, passant d'editar en Normes d'El Puig a les catalanisades de l'Acadèmia Valenciana de la Llengua.\nDe caràcter cultural i lliterari, te una periodicitat bimestral i es publica des de l'any 1996 íntegrament en valencià. Actualment la revista passa dels 100 números i és la revista en valencià en una vida més dilatada, actualment.\nEn esta publicació tenen cabuda tota classe d'informacions culturals, lliteràries, artístiques i de pensament, pero en una especial atenció a la lliteratura en valencià, en la que ha actuat com a verdader dinamisador de la lliteratura contemporànea en valencià.\nLletraferit és una revista cultural valenciana que oferix una visió heterogénea de diverses expressions culturals valencianes i internacionals, des d'una visió estrictament valenciana i en valencià. Relats, patrimoni arquitectònic valencià, mirades intimes a diferents persones i personages de la societat valenciana o la sempre present pilota valenciana són part del contingut permanent que està obert a atres continguts culturals.\nWeb de La Drassana\nObtingut de «http://www.lenciclopedia.org/index.php?title=Lletraferit&oldid=133426»


planetababetes: D'una revetlla que hagués pogut acabar fatal...\nJo no vaig anar de revetlla i dic jo però hauria de dir els nens i jo; el Joan va treballar la nit de Sant Joan així que sola amb tots tres no em vaig atrevir a anar enlloc. Oferiments no me'n van faltar (des d'aquí gràcies a tots els que em van fer alguna proposta) però a vegades però més val no complicar-se la vida.\nEl post d'avui però, no és per parlar de meva revetlla, és per parlar de la del Joan. La guàrdia va ser molt moguda, com totes les nits de Sant Joan a la ciutat de Barcelona, molts focs de contenidor, matolls, papereres,... A les cinc del matí encara no havien parat ni un moment, ni dormit, evidentment. Ell i quatre companys més anàven cap a un altre servei quan un cotxe es va endur el camió de bombers per davant. Per sort, i gràcies a qui sigui que ens cuida a tots plegats, ningú es va fer mal. El cotxe en qüestió era un Hammer. A causa de l'impacte el tanc lleuger es va desplaçar un grapat de metres fins xocar amb una newjersey (mitjanera de formigó) i la va partir pel mig. S'haguessin pogut fer molt mal!\nEl Joan va arribar a casa esgotat després la guàrdia i a la meva pregunta de com li havia anat la nit em respon explicant-me les sortides i afegeix "- I hem tingut un accident amb el camió -". I m'ho deixa anar així, sense més, entre ell que és "l'home tranquil" i jo, que estic mig clapada, trigo a reaccionar. Quan m'ho explica bé i m'ensenya les fotos és quan sóc conscient que és un miracle que ningú hagi pres mal.\nI ara que han passat un parell de dies i he anat païnt el nus a l'estómac que se m'va fer al pensar com ens hagués pogut canviar la vida en 1 segon, he decidit escriure aquest post.\nMolta gent pensa que la feina dels bombers és un xollo, bàsicament perquè treballen un dia 24 hores i descansen 3-4 dies. O sigui que, fent números simples, treballen entre 6 i 9 dies al mes quan la majoria dels mortals treballen 20 dies al mes.\nAra els bombers de la Generalitat estan de vaga (que no els de Barcelona, que ja van lluitar per les seves reivindicacions fa un temps) i molta gent els critica; des del meu punt de vista, ho fan a la lleugera perquè de la feina dels bombers només se'n veu això: l'horari tan collonut que tenen.\nDoncs des d'aquí us puc dir que si, que tenen aquest horari però que la mitjana anual surt a 42h setmanals i que en el seu calendari no existeixen els diumenges ni el dia de Nadal ni l'aniversari del teu fill; que si, que si no hi ha sortides fan vida al parc i poden estar al gimnàs o mirar la tele però que estan allà disponibles i que si hi ha feina es passen les nits en blanc; que si, que s'ho passen bé a la feina però que se la juguen cada dia, per tu, per mi i per qui els necessiti; i que no ho fan precisament per una fortuna de sou.\nI també us puc dir que tots han passat una oposició per aconseguir aquesta feina, una oposició pública i oberta a tothom.\nQui s'anima a presentar-se a la propera? Mentre us ho rumieu (aquí m'incloc, que els que em coneixeu ja sabeu que és un tema que tinc pendent...), jo me n'aniré a dormir amb el meu bomber preferit i seguiré donant les gràcies perquè per sort aquesta revetlla va acabar bé i tot ha quedat en un ensurt.\nEtiquetes de comentaris: Bombers, Vida\nAvva Garden dijous, 26 de juny, 2014\nOstres quin cop!! Devia anar rápid aquell!! Si que ha de ser una feina dura en dates com aquestes o quan hi ha accidents... No crec que qualsevol valgui per fer el que fan, han de ser grans professionals. M n'alegro molt que només fos un ensurt, ja ho podeu celebrar! Una abraçada!!\nCarla divendres, 27 de juny, 2014\nDoncs es veu que tampoc anava molt ràpid, per sort!! Es veu que no es van veure, la zona està en obres i pot donar lloc a confusions. Nosaltres tammbé estem molt contents que només fos un ensurt!\nGràcies Anna! Una abraçada!\nSonias divendres, 27 de juny, 2014\nM'alegro moooolt que només hagi sigut un susto! M'ha emocionat el teu post! Una abraçada forta!!!\nGràcies Sonias! Una abraçada per a tu també!


de 100 a 200€ (3) - La Llar del Vi\nMostrant 25 - 35 de 35 articles\nKit Gin Tonic Magellan Kit Gin Tonic Magellan\nEn aquest complet Kit Gin Tonic trobem, a més de la ginebra francesa, única pel seu color turquesa, aportat per l'iris, Magellan 70cl 44%vol.; Sis tòniques Ledger's de tres sabors diferents, dotze cañitas comestibles de cinc sabors, Tonic Bitters 20cl, dolços Mircus, poma deshidratada, cardamomo, ginebre, dues copes, mesurador, cullera trenada i un estoig. En aquest complet Kit Gin Tonic...\nWhisky Knockando Extra Old 1985 Whisky Knockando Extra Old 1985\nSpeyside single malt destil·lat en 1985 i embotellat en 2006. Envellit en barriques de roure blanc americà de ex-bourbon i roure europeu de ex-xerès, és un whisky de malta amb notes dolces procedents de l'ordi maltejada, mel i fruita seca. Part del blend J&B, Knockando, és un dels single malts més estesos a Espanya i França. Speyside single malt destil·lat en...\nKit Gin Tonic "USA" Kit Gin Tonic "USA"\nSant Francisco i Chicago es germanen per a aquest estupend regal que ens presenta la gin Junípero 70cl 49%vol., de marcat caràcter clàssic i Koval 50cl 47%vol., ecològica i d'estil contemporani. En el regal també trobem; mesurador, cullera trenada, estoig amb set botànics, sis barquetas diferents, un Tonic Bitters 20cl i joies de fruita elaborades amb... Sant Francisco i Chicago es germanen...\nBombay Sapphire Laverstoke Mill Bombay Sapphire Laverstoke Mill\nBombay Sapphire Laverstoke Mill 70cl 49%vol. és una ginebra fragant, amb riques notes de ginebre i perfumades d'espígol, una edició especial i limitada que commemora l'obertura de Laverstoke Mill, la nova llar de Bombai Sapphire, un complex d'última generació, dissenyat pel reconegut arquitecte Thomas Heatherwick. Una demostració del compromís amb la... Bombay Sapphire Laverstoke Mill 70cl...\nCaol Ila 25 Caol Ila 25\nCaol Ila 25 Anys 70cl 43%vol. és un Islay single malt envellit en barriques de roure americà i roure europeu, suau com la seda, sense notes extremes de fusta que alguns whiskys de la seva edat desenvolupen a causa de la seva llarga relació amb el roure, un whisky gentil amb un paladar dens i oliós. Un cquart de segle que ha calmat el caràcter impetuós de... Caol Ila 25 Anys 70cl 43%vol. és un...\nWhisky Knockando Extra Old 1983 Whisky Knockando Extra Old 1983\nKnockando Extra Old 1983 70cl 43%vol. és un Speyside single malt destil·lat en 1983 i embotellat en 2004. Envellit en barriques de roure blanc americà de ex-bourbon i roure europeu de ex-xerès, és un whisky de malta amb notes dolces procedents de l'ordi maltejada, mel i fruita seca. Part del blend J&B, Knockando, és un dels single malts més estesos a... Knockando Extra Old 1983 70cl 43%vol....\nWhisky Knockando Extra Old 1982 Whisky Knockando Extra Old 1982\nKnockando Extra Old 1982 70cl 43%vol. és un Speyside single malt destil·lat en 1982 i embotellat en 2003. Envellit en barriques de roure blanc americà de ex-bourbon i roure europeu de ex-xerès, és un whisky de malta amb notes dolces procedents de l'ordi maltejada, mel i fruita seca. Part del blend J&B, Knockando, és un dels single malts més estesos a... Knockando Extra Old 1982 70cl 43%vol....\nLouis Roederer Cristal 2009 Estojat Louis Roederer Cristal 2009 Estojat\nChampagne Louis Roederer Cristall 2009 75cl 12%vol. és un vi blanc escumós acollit a la DO. Champagne, produït per L. Roederer, Reims, França. S'elabora amb les varietats Chardonnay i Pinot Noir, passant per una especial selecció de les millors vinyes velles de la propietat. Cristall envelleix 5 anys en les caves més 8 mesos en ampolla, i pot conservar-se... Champagne Louis Roederer Cristall...


Solidaritat acceptarà Laporta al seu subgrup encara que formi part de les llistes d'ERC La República\nSolidaritat acceptarà Laporta al seu subgrup encara que formi part de les llistes d’ERC\n‘Si Joan Laporta vol seguir al subgrup de Solidaritat que ho faci’, encara que vagi a les llistes d’ERC. Així s’ha pronunciat el secretari general de Solidaritat, Uriel Bertran, amb voluntat de tancar la polèmica de la darrera setmana, hores després de pressionar Laporta perquè decideixi ‘si és èticament compatible mantenir l’escó de diputat’ amb donar suport a Jordi Portabella. Bertran reconeixia que l’escó ‘és seu’, i instava Laporta a prendre una decisió que, segons el secretari General de SI ‘pertany a l’àmbit de la consciència, de l’ètica i de la moral de la persona’. ‘Nosaltres no l’expulsarem encara que vagi a les llistes d’Esquerra a les municipals’, ha reblat Bertran. De marxar Laporta de SI i emportar-se l’acta de diputat, Solidaritat perdria el control del grup mixt, en perdre la majoria de parlamentaris que té respecte Ciutadans.\nEl secretari general de Solidaritat Catalana per la Independència, Uriel Bertran, ha instat Joan Laporta a decidir si considera ‘èticament compatible’ mantenir l’escó de diputat que va aconseguir sota el projecte i sota les sigles de Solidaritat Catalana per la Independència a les eleccions del novembre passat. Bertran ha destacat que és Joan Laporta qui ostenta legalment l’escó de diputat i per tant ha de ser ell qui prengui la decisió i comuniqui sobre el seu manteniment al subgrup de SI. ‘És a ell a qui pertoca prendre aquesta decisió’, ‘una decisió que pertany a l’àmbit de la consciència, de l’ètica i de la moral política de la persona’, ha afegit.\nSegons el secretari general de SI el dubte rau en si Laporta seguirà ostentant l’escó aconseguit sota les sigles de SI ‘ara que passarà a formar part d’un altre projecte polític’. Bertran ha qualificat ERC de ‘crossa del PSC tant a l’Ajuntament de Barcelona com a la Diputació’.\nAquest dilluns s’ha signat a Vic davant de notari la formació de la coalició electoral Solidaritat Catalana per la Independència per a les municipals. A la signatura hi han estat presents els signants de l’acord: el president i el secretari General de Solidaritat Catalana, Toni Strubell i Uriel Bertran; Josep Guia del Partit Socialista d’Alliberament Nacional (PSAN); Santi Vilanova dels Verda-Alternativa Verda; Conepció Bosch de Catalunya Nació Independència; Agustí Soler del Partit Republicà Català i Oriol Sallas del Bloc Municipal de Catalunya. El president de Democràcia Catalana, Joan Laporta, no ha assistit a l’acte.\nSegons Bertran, aquest acte de signatura tanca el debat d’aquests dies que ‘ha pogut generar confusió’ sobre la continuïtat del projecte. Un projecte que, segons el secretari general de SI, és ‘fort’ i ‘sòlid’ de cara a les eleccions municipals i a les eleccions catalanes del 2014.


Biografia Josep Maria Ainaud de Lasarte | Associació d'Escriptors en Llengua Catalana\nJosep Maria Ainaud\nJosep Maria Ainaud de Lasarte neix a Barcelona el 13 de juny de 1925, fill de Manuel Ainaud i Sánchez, artista i pedagog que, com a Assessor Tècnic de la Comissió de Cultura de l'Ajuntament de Barcelona, va tenir un paper preponderant en l'impuls de l'ensenyament públic, promovent la creació de noves escoles. Des de ben petit, doncs, va estar envoltat d'un ambient on la cultura ocupava un lloc molt rellevant.\nLa seva obra com a historiador s'ha centrat en l'estudi del catalanisme, amb especial atenció a les seves figures més emblemàtiques. D'aquesta manera, ha publicat biografies dels personatges més influents del panorama polític català del segle XX, destacant-ne les de Prat de la Riba, Ventura Gassol, Francesc Macià i Francesc Cambó. També s'ha dedicat a temes sobre la cultura i el folklore nacionals, com ara la figura de Sant Jordi, la de Montserrat, o fins i tot la del Futbol Club Barcelona. Ha treballat en el recull de l'obra completa de Prat de la Riba, esdevenint així un dels estudiosos més erudits sobre la figura del President de la Mancomunitat. Dins la seva obra, destaquen els títols Els anys del franquisme (1978), Prat de la Riba, home de govern (1973) i Ministres catalans a Madrid (1996).\nEn el vessant d'home polític, Josep Maria Ainaud ha estat membre actiu de diverses organitzacions –totes de signe catalanista– des de la postguerra (Miramar, F.N.E.C., Front Universitari de Catalunya, etc.). Va llicenciar-se en dret l'any 1952 a la Universitat de Barcelona. Va ser diputat al Parlament de Catalunya per Convergència i Unió a la primera legislatura des de la fi de la dictadura del general Franco (1980–1984); així mateix va ser elegit regidor-president del barri de l'Eixample a l'Ajuntament de Barcelona l'any 1987. Al si de Convergència Democràtica de Catalunya ha estat membre del Consell Nacional, president de la Mesa del Consell de Barcelona i responsable de la Sectorial de Cultura. També va ser nomenat comissari del pavelló de Catalunya a l'Exposició Universal de Sevilla l'any 1992.\nDurant tota la seva vida ha desenvolupat una gran tasca en la promoció de la història i la cultura de Catalunya, participant en infinitat d'activitats. Així, va ser el fundador de la Societat Catalana d'Estudis Jurídics, Econòmics i Socials, filial de l'Institut d'Estudis Catalans. També ha destacat com a membre del Mil·lenari de Catalunya i el Centenari de les Bases de Manresa. Ha estat President dels Amics de la Ciutat, de Barcelona.\nLa seva figura és relativament pública i coneguda arran de les seves múltiples col·laboracions a la premsa, ràdio i televisió catalanes, tractant sempre temes vinculats a la cultura i la història de Catalunya.\nLa trajectòria professional i humana de Josep Maria Ainaud ha estat guardonada amb el Premi d'Honor Jaume I (1994), la Medalla President Macià de la Generalitat de Catalunya (2000), la Medalla d'Honor de la Ciutat de Barcelona (2006) i la Medalla d'Or de la Generalitat de Catalunya (2012), entre d'altres premis i distincions. Fou Soci d'Honor d'Òmnium Cultural i de l'Associació d'Escriptors en Llengua Catalana.\nArran de la seva mort, el 9 d'agost de 2012, se succeeixen multitud de mostres de condol i afecte per part d'institucions i personalitats de l'àmbit de la cultura i la política catalana.


inici / notícies / María José Figueras és elegida nova rectora de la URV amb el 51,21% dels vots\nPublicat dimarts 15 de Maig de 2018 20:35\nLa nova rectora de la URV, María José Figueras, parla de la feina que faran a partir d'ara.\nEl rector sortint de la URV, Josep Anton Ferré, felicita a María José Figueras i valora els resultats.\nEl rector sortint de la URV, Josep Anton Ferré, felicita a María José Figueras i valora els resultats.Mercè Gisbert, presidenta de la Junta Electoral de la URV, anuncia els resultats de les eleccions.\nLa catedràtica de la Facultat de Medicina i Ciències de la Salut de Reus María José Figueras ha estat elegida nova rectora de la Universitat Rovira i Virgili amb el 51,21% dels vots. Figueras s'ha imposat a Josep Anton Ferré, que ha ocupat el càrrec els darrers quatre anys, i que ha obtingut el 48,79% dels vots. Així, Figueras s'ha convertit en la primera dona rectora de la URV. Els comicis han tingut un índex de participació del 16,08%. L'escrutini s'ha allargat a causa de la quantitat de vots, i sobretot perquè al campus Sescelades, un dels punts on hi ha hagut més participació, s'ha hagut de repetir el recompte. Ferré ha felicitat Figueras pels resultats i li ha desitjat un període "profitós". D'altra banda, la nova rectora - que si no hi ha al·legacions, es proclamarà de manera definitiva el 21 de maig- ha afirmat que treballarà, amb el seu equip, per "portar la universitat a la màxima excel·lència".\nL'elecció del rector es fa per vot universal i ponderat per sectors. Així, els vots ponderen d'acord amb els coeficients fixats per la llei i l'Estatut de la URV. En el resultat final, el vot de PDI doctor amb vinculació permanent pesa un 51%; el de l'estudiants un 26%; el del PAS un 12%, i el de la resta del PDI un 11%. En vots ponderats, Figueras s'ha endut 4.415 vots mentre que Ferré se n'ha endut 4.206.\nPer sectors, dels 486 membres del Personal Docent i Investigador (PDI) doctor permanent han votat el 84,36%; de l’altre PDI, que eren 1.591, el 30,6%; del PAS, 699 membres, el 84,26%; i dels estudiants, 13.295, el 9,18%.\nLes eleccions han estat un frec a frec entre els dos candidats, amb uns resultats molt ajustats. "Al Campus Sescelades ens han donat una petita diferència amb 14 vots, a favor de Ferré, i ha estat la confiança dels estudiants i el PAS el que ha fet decantar la nostra candidatura", ha explicat Figueras.\nFerré, catedràtic de Mecànica de Fluids a l’Escola Tècnica Superior d’Enginyeria Química (ETSEQ), ha valorat que els resultats demostren que la comunitat ha optat per l’altra candidatura. i que ell, juntament amb el seu equip, tornaran a la feina de professors a la universitat.\nUn estudi de la URV assegura que consumir nous disminueix les concentracions sanguínies de colesterol i triglicèrids\nMedicina i Infermeria, els graus més sol·licitats a la URV\nUn estudi de la URV mostra que els aliments amb índex glucèmic alt augmenten la possibilitat de fractures als ossos\nEl primer rector de la URV, el tarragoní Joan Martí Castell, recull la Creu de Sant Jordi


Venda ocasió Navàs prop Manresa - Buscallà-La teva tranquil·litat...\nPis en venda, bona ocasió a Navàs, prop de Manresa. Es tracta d’una planta baixa amb sortida ràpida a l’exterior. Disposa d’una gran zona comunitària protegida del trànsit i ideal per esbarjo de nens i nenes i per a jocs infantils. Aquest espai té, a més, un pati-jardí-hort-sorral, també comunitari. El pis de 85 m2 no disposa de calefacció però la instal·lació de gas està feta i a més està preparat per a posar-hi una estufa de pellet. Amb una habitació doble i dues d’individuals, a més d’un gran espai sala-menjador, és una interessant ocasió a prop de Manresa, a Navàs, i amb bons exteriors comunitaris. Ideal per a una família i perquè els infants tinguin espai per jugar amb seguretat.\nVenda pis – 30.000 €\nPis 85 m2\n← Obrim també a la tarda-demana hora\tAjudes compra vehicles nous →


La xarxa despulla Enric Millo La República\nEnric Millo, exdelegat del Gobierno a Catalunya / ACN\nLes xarxes socials són una hemeroteca infal·lible per fiscalitzar l’acció dels polítics i el cas d’Enric Millo és un exemple. El que fou delegat del Gobierno durant l’etapa de Mariano Rajoy ha fitxat recentment com a secretari d’Acció Exterior de la Junta d’Andalusia.\nL’any 2015, en declaracions als mitjans de comunicació, Millo denunciava com les “mini-ambaixades catalanes”, en referència a les delegacions de la Generalitat a l’estranger, “només serveixen per col·locar amics i són un exemple de malversació de fons públics”.\nUn any més tard, amb Carles Puigdemont al capdavant del Govern, un dels executors del 155 es queixava com l’executiu “rebaixa les inversions en infraestructures i a la vegada creix en ambaixades”. Més enllà de les dificultats del càrrec, Millo també haurà de fer front a la catalanofòbia de Vox i el PSOE.\nhola, @EnricMillo , quan marxis a les embaixades andaluses, pren això pic.twitter.com/Dy5sOq4ppC\n— Toni Lara (@tonilarap) 1 de maig de 2019


La Juventus, rival del Barça als quarts de final\nLa Juventus de Torí es jugarà amb el Barça un bitllet per a les semifinals de la Lliga de Campions. L'anada se celebrarà al Juventus Stadium el pròxim dimarts 11 d'abril i la tornada, al Camp Nou, el dimecres 19. L'eliminatòria es jugarà amb un Barça-Reial Societat pel mig i es decidirà just abans del Reial Madrid-Barça, un clàssic de Lliga que pot definir les opcions al títol dels dos equips.\nCom arriba la Juventus?\nLíder en solitari de la Serie A amb vuit punts d’avantatge sobre la Roma. La Juventus va camí de sumar el seu sisè títol de Lliga consecutiu per confirmar, amb números, una tirania indiscutible. Pràcticament classificat per a la final de la Copa, va guanyar l’anada contra el Nàpols per 3-1, comparteix honor amb el Barça: encara opta al triplet.\nEls italians són sinònim de fiabilitat. El seu sistema, amb tres centrals i dos laterals llargs, provoca que els rivals hagin de suar tinta per crear ocasions. Gianluigi Buffon, incombustible porter, és el capità i símbol d’un equip amb aurèola d’imbatible. Paulo Dybala ha assumit el rol d’estrella després de la venda de Paul Pogba i ho està fent amb garanties i gols. Dybala i Gonzalo Higuaín formen una davantera que pocs equips es podrien permetre somiar.\nEl tècnic, Massimiliano Allegri, ha aconseguit formar un bloc que s’ha guanyat el respecte d’Europa. Ara, la Juventus desperta temor i admiració. El seu gran handicap pot ser la pressió per aixecar un títol que fa 21 anys que se li resisteix. El duel contra el Barça significa el retorn de Dani Alves al Camp Nou, un jugador històric que va abandonar el club l'estiu passat per la porta del darrere.\nL’últim precedent entre Barça i Juventus és d’infaust record per als italians i gloriós per als catalans. Els dos equips es van trobar a la final de la Lliga de Campions de la temporada 2014/15 i els gols d’Ivan Rakitic, Luis Suárez i Neymar van desnivellar la balança per donar la cinquena Champions al Barça.\nTres precedents a la Champions\n06/06/15 Juventus 1-3 Barça\n22/04/03 Barça 1-2 Juventus\n09/04/03 Juventus 1-1 Barça\nBayern de Munic-Reial Madrid\nBarça Iniesta: "Unzué està capacitat per entrenar el Barça" El Nacional\nQui mal que va fer el gol de Mijatovic, oi Ramon? Després van venir la octava, novena, décima, undécima i aviat la duodécima. És així la vida.\nQue cabrons, mira que perdre la final del 98!\nem sap greu dir-ho com a culer, però aquest enfrontament fa pudor de revenja.


Política de devolució - Rittagraf\nQUÈ HAIG DE FER SI DESITJO CANVIAR O RETORNAR UN PRODUCTE?\nEl comprador té dret a desistir de la seva comanda en un termini de 14 dies naturals. Abans d'efectuar qualsevol devolució o canvi, hauràs d'avisar-nos escrivint a info@rittagraf.com fent constar: nom complet, número de comanda, article i quantitats. Així mateix hauràs d'indicar-nos la raó per la qual desitges retornar-ho o canviar-ho.\nRàpidament et contestarem indicant el procediment en funció de la tipologia de canvi o devolució en la qual es trobi el teu cas.\nQUAN PUC SOL·LICITAR UNA DEVOLUCIÓ?\nRittagraf recull diferents casos de possibles devolucions amb gestions i resolucions diferents.\nEl producte no està en bones condicions\nEn aquest cas, l'equip tècnic de Rittagraf realitzarà una valoració del material una vegada el rebem en botiga. Fent, si fos necessari, proves del material per a comprovar realment que està defectuós. En aquest cas, recomanem que el client s'asseguri de les propietats del producte abans de sol·licitar aquest tipus de devolució. Si el producte es troba en mal estat a causa de defectes de fabricació Rittagraf pactarà amb el client si desitja la devolució de l'import total (incloent les despeses d'enviament) o bé la reposició del mateix producte en òptimes condicions.\nEl producte presenta un trencament a causa del transport\nEn aquest cas, el client ha de posar-se en contacte immediatament amb nosaltres, adjuntant documentació fotogràfica de l'embalatge i del producte. Rittagraf es farà responsable de la gestió i recollida del producte danyat amb la màxima celeritat possible. Rittagraf pactarà amb el client si prefereix la devolució de l'import pagat pel producte danyat (incloent també la part proporcional de l'enviament d'aquest producte) o la reposició immediata del producte danyat en les mateixes condicions d'enviament que es va gestionar la compra original.\nHi ha hagut un error en l'enviament i no m'han enviat el material que jo he sol·licitat i pagat.\nRittagraf s'encarregarà de gestionar la recollida del producte (en cas que fos necessari), reposant el producte correcte amb la màxima celeritat possible. Rittagraf pactarà amb el client si prefereix la devolució de l'import pagat pel producte enviat erròniament (incloent també la part proporcional de l'enviament d'aquest producte) o la reposició immediata del producte danyat en les mateixes condicions d'enviament que es va gestionar la compra original.\nNo m'ha arribat tot el material que apareix en la factura.\nRittagraf farà les comprovacions pertinents i en cas d'error en l'enviament, realitzarà l'enviament del material no lliurat amb la màxima celeritat possible i sense cap cost per al client, podent pactar amb el client la devolució de l'import del producte si així el preferís el client.\nM'he equivocat i el material no és el que jo volia o m'esperava una altra cosa.\nEn aquest cas, el client ha de gestionar i fer-se càrrec de la devolució. Oferim al client la possibilitat de canviar el preu del producte retornat per qualsevol altre o bé la devolució de l'import del mateix (descomptant les despeses proporcionals de l'enviament original).\nRittagraf no accepta canvis ni devolucions de Serveis o productes personalitzats que formin part d'un Servei realitzat per Rittagraf, com pot ser: un fotolit, una pantalla de serigrafia, un segell, una planxa de fotopolímer, etc.\nEN QUINES CONDICIONS PUC RETORNAR LA COMANDA?\nPer a poder acceptar una devolució, és imprescindible que el producte estigui en òptimes condicions. El material no ha d'estar usat ni espatllat. El material no ha d'estar desprecintat i ha de conservar les etiquetes dins de la seva caixa original. La devolució del material comprat en qualsevol altre estat que no sigui l'original i indicat anteriorment, i que per tant no permeti la comercialització de l'article retornat, podrà afectar l'acceptació de la devolució.\nRECLAMACIÓ DE COMANDES\nSi no rep l'enviament una vegada transcorregut el termini de lliurament anteriorment indicat, posi's en contacte amb nosaltres via email a info@rittagraf.com o telefònicament i realitzarem immediatament la reclamació al transportista.\nSempre que desitgis cancel·lar una comanda, podràs fer-ho abans de realitzar el pagament. Si has realitzat el pagament i vols cancel·lar la comanda, hauràs de contactar-nos a tarvés de l’email o per telèfon sempre abans que realitzem l'enviament. No s'acceptaran cancel·lacions si es tracta d'un servei que ja està en producció o que ja ha estat enviat.\nEn el cas de les devolucions, es procedirà a realitzar l'abonament íntegre dels diners una vegada haguem rebut el producte i comprovat que el seu estat és correcte. En el cas de les cancel·lacions, es realitzarà el reemborsament directament sempre que compleixi la política de cancel·lació. En qualsevol cas, es procedirà a retornar l'import, en els termes establerts en RDL 1/2007, mitjançant el mateix mitjà de pagament que vas utilitzar al realitzar la comanda.\nPREUS I TARIFES D'ENVIAMENT\nEls enviaments, inclouen IVA, despeses de gestió i impostos sobre el carburant. Dissabtes i diumenges es consideren com a festius i les mercaderies no estan en trànsit. Per a comandes a les Illes Balears i resta d'Europa, si us plau consulteu-nos pressupost.


política – nou Sabadell\n11 results for tag: política\nLes grans ciutats són vitals per la construcció de la República Catalana neta i justa. Sabadell acull aquest durant tot aquest dissabte la Conferència de Grans Ciutats, espai de trobada de totes les candidatures dels municipis de més de 30.000 habitants de Catalunya. Està previst que al llarg del dia les conferències i la posada en comú de propostes per a les properes eleccions siguin un fet clau de cara a articular un discurs municipalista i compartit amb les ciutats de l’entorn. A partir de les 9.30h es realitzarà la benvinguda, a càrrec de Marta Rovira, Alfred Bosch i Juli Fernàndez, candidat a l’alcaldia de Sabadell. ...\neleccions municipals, Juli Fernàndez, política, Sabadell\n“Juli Fernàndez “Aquest és l’equip per Governar el Nou Sabadell, el Sabadell net i just.” L’Assemblea d’ERC Sabadell va aprovar ahir al vespre i per unanimitat la llista que conforma la candidatura d’ERC a l’ajuntament de Sabadell, que es triarà el proper 24 de maig. La llista aprovada està formada per 27 persones i que compleixen perfectament amb l’objectiu, que no és altra que oferir una alternativa de govern. Juli Fernàndez, candidat a l’alcaldia de Sabadell, va explicar el perquè d’aquesta llista, que compta amb 8 independents: “El proper 24 de maig farem realitat el canvi a Sabadell, i com més suport ...\nCatalunya, Independència, justícia social, Nou País, política, Sabadell\nJuli Fernàndez: “Els ajuntaments que votarem al maig són l'estructura d'Estat més important per fer una República neta i justa”. Des d’ERC Sabadell celebrem que finalment els ciutadans de Catalunya puguin votar sobre la independència el proper 27 de setembre. Desprès de setmanes d’intenses negociacions, ERC hem demostrat tenir gran consciència de país, ja que hem assolit un gran acord tot i que aquest no és del tot l’acord que voldríem. A partir d’avui mateix engeguem la campanya definitiva que té per objectiu aconseguir que la major part de la ciutadania voti opcions clarament independentistes. Juli Fernàndez, candidat a ...


Manel Vidal: “Tenim el costum de fer el vermut, sobretot els diumenges”\nManel Vidal fa el vermut amb Tot Barcelona\nL'humorista de La Sotana i del Soterrani assegura que sense el Barça, "Barcelona seria Cornellà"\nManel Vidal fa el vermut amb Tot Barcelona | Jordi Play\nSurfeja l’onada que està portant l’humor en català a Barcelona cap a l’èxit. Manel Vidal (Salt, 1989) presenta l’espectacle de monòlegs El Soterrani"> i forma part de l’equip de La Sotana, ">a més de participar a les nouvingudes Roast Battles. ">Admet que, en el seu cas, l’humor no és vocacional, però quan acaba la jornada laboral com a analista informàtic l’hi dedica hores. Viu a Barcelona des del 2015, i opina que el seu barri, Poblenou, s’està convertint en “la Gràcia de marca blanca”. La seva relació amb la capital catalana està lligada al Barça, un equip que critica durament perquè l’estima. Després que Betevé cancel·lés La Sotana i els membres de l’equip l’hagin tornat a fer en una plataforma a internet, concedeix una entrevista al TOT Barcelona a L’Anxoveta de Gràcia mentre pren un Vermut Miró. Al final de l’entrevista el got està buit. Vidal aprofita la pausa entre respostes per tastar la beguda. Més tard admet: “Normalment no bec vermut, però m’ha agradat molt el vermut Miró. De vegades fem l’aperitiu abans del programa. Tenim el costum de fer el vermut, sobretot els diumenges”\nAl teu Linkedin posa que ets analista informàtic.\nHo sóc, sí! (riu). Treballo en una empresa informàtica que gestiona les incidències dels clients, altres empreses. El meu horari és de 8 a 14 hores i és una feina ben pagada i a prop de casa.\nEt permet fer humor sense preocupar-te pels diners?\nSí, però no estava planificat. De fet, l’humor per a mi no és vocacional.\nLa gent amb què treballo –Magí Garcia, Joel Díaz…– sí que tenen vocació. Jo no consumeixo tant humor com ells. És cert que el que fem al Soterrani és humor perquè és en format ">de monòlegs. En canvi, a la Sotana no vull limitar el que fem als acudits.\nCom va començar la teva relació amb l’humor?\nAl Soterrani hi vaig entrar perquè Josep Català, Maria Rovira i Magí Garcia em van proposar que en fos el presentador. Però jo no tenia intenció ni vocació de fer textos humorístics. En el cas de la Sotana, va començar sent un podcast lamentable. En un principi volíem fer un programa sobre futbol però s’ha convertit en humorístic.\nQuè va passar amb La Sotana">?\nA l’estiu de 2018 ens vam oferir a Betevé i la cadena ens va fitxar per començar al setembre. A principis d’any el van cancel·lar. Abans de Nadal el Barça va enviar una amenaça de querella per una nadala sobre Josep Maria Bartomeu. Després, tenia la por que ens autocensuréssim. Però no va ser així. D’un dels programes van córrer diversos talls en què fèiem acudits sobre l’Espanyol i sobre Isidre Esteve. La versió oficial és que Betevé no vol tenir programes que fan befa de persones amb discapacitat, però puc intuir que hi ha hagut pressió per part del Barça.\nCreus que va ser proporcionada la decisió de Betevé?\nCancel·lar un programa és fort. Seria proporcionat si el programa hagués canviat el to o els continguts. Els responsables del nostre fitxatge per Betevé sabien com era el programa. Dit això, tenen tot el dret de prescindir de programes i de tenir el codi ètic que creguin oportú.\nVau molestar gent important?\nPer exemple, li vau dedicar una nadala que no va agradar al club.\nSí. Fa força gràcia imaginar-se’l escoltant el programa (riu). O Girauta i Albiol escoltant el tall sobre l’Espanyol, ja que van comentar-lo després a Twitter. Soc com un nen petit i m’agrada pensar en ells estirats al sofà veient La Sotana"> en la tauleta.\nHeu tingut èxit.\nSí, fins i tot Manuel Valls ens va escoltar. Ens va citar a El Objetivo.\nEn una entrevista el dia que Betevé va cancel·lar el programa, explicaves al TOT Barcelona que havíeu rebaixat el to del programa.\nSi ho vam fer, va ser de manera inconscient. Venim de la la ràdio Ona de Sants. Abans de cada programa, l’emissora emetia una falca en què deixava clar que no es feia responsable del contingut de La Sotana">. En aquell moment fèiem el programa en un àtic a tocar de la plaça Osca, i molt sovint anàvem molt borratxos. Els nivells de censura eren inexistents. Després, a Betevé no les dèiem tan grosses. Segurament perquè teníem més oients.\nPer tant, ho fèieu per responsabilitat?\nLa Sotana"> no és un programa gaire responsable (riu). L’adjectiu “responsable” no seria dels 50 primers que se m’acudiria per definir ningú de nosaltres. En qualsevol cas, no ens vam autocensurar conscientment, però potser vam suavitzar el to perquè vam passar d’un zulo"> d’Ona de Sants a un plató de Betevé.\nCom et fa sentir que els humoristes es posin fre i limitin els acudits?\nNo ha de passar però, lamentablement, passa. El 2012 Jair Domínguez va participar en un gag del programa Bestiari Il·lustrat"> ">en què disparava ketchup al rei. Va tenir molt de rebombori i va afectar el programa. Quan estàs en un projecte del qual depenen altres persones et poses el fre per no perjudicar ningú. En canvi, nosaltres no cobràvem de Betevé i ningú depenia del programa.\nNo, però perquè nosaltres ho vam acceptar. El que volíem era un espai per seguir parlant de futbol. El tracte era que busquéssim patrocinadors. Una part dels ingressos serien per a la cadena i la resta per a nosaltres.\nAra feu el programa a Patreon, una plataforma en què rebeu diners dels oients. Us jeu tret tots els límits?\nSí, però el límit que, en qualsevol cas, ens vam posar a Betevé va ser molt petit.\nFeu molts acudits sobre el Barça.\nSí, perquè ens l’estimem. És important a la vida de tots nosaltres, perquè tots tenim una vida de merda (riu).\nL’equip també és important per a Barcelona?\nQuè seria de Barcelona sense el Barça?\nSeria Cornellà (riu). És un element d’oci i d’entreteniment important i, a nivell de marca, aporta molt. És difícil imaginar-se Barcelona sense el Barça. La meva relació amb Barcelona té molt a veure amb el Barça.\nPots esmentar una cosa bona del Barça?\nHa mantingut l’estructura democràtica perquè participin els socis.\nI una de dolenta?\nQue la democràcia del Barça és mentida (riu). La relació entre els mitjans i el club, el tipus de socis que voten a les assemblees… La prostitueixen. Però vaja, en el fons la cosa bona és Messi i la dolenta és Bartomeu. Messi és el talent, la Masia… i Bartomeu és l’aspecte negatiu perquè una persona com ell es presenta a les eleccions i guanya. Això indica que tenim un problema al club.\nL’Espanyol no t’agrada tant…\nCrec que el problema que vam tenir amb el club va ser injust perquè vam fer una secció afectiva amb l’Espanyol.\nSí! (riu) En aquell programa fèiem una esmena a tots els col·lectius a què havíem ofès. Ens vam escriure els textos 20 minuts abans del programa i ho havíem de rematar. Ens va semblar una bona forma de fer-ho dient que els seguidors de l’Espanyola provenen de famílies desestructurades. I, si us plau, apunta que gairebé sempre és mentida (riu). No li tinc una mania especial a l’equip perquè no es mereix el nostre odi. Soc fill d’un Barça guanyador i el meu odi es concentra en el Madrid, perquè és un equip que ens pot fer ombra. Si un equip es mesura per la mida dels seus enemics, no vull que el nostre sigui l’Espanyol. No es mereix el nostre odi.\nQuin èxit que té El Soterrani">, no?\nÉs molt relatiu, perquè venen 100 persones a veure l’espectacle dues vegades al mes. I pocs repeteixen. Tot i així, és innegable que està funcionant, però el que més m’agrada és que és un bon espectacle.\nEstà en un bon moment de forma l’humor en català a Barcelona, no?\nEs fan coses, sí. L’Altre, les Roast Battle, Comedy Gold… també hi ha un espectacle molt bo de Roger Peláez a l’Antic Teatre.\nOn és el sostre per a l’humor en català a la ciutat?\nNo ho sé, però crec que és lluny. Sobretot l’humor en català. Penso que se n’ha de fer perquè l’humor perdi l’etiqueta d’“en català”. L’humor en català té molt de recorregut perquè fins ara no se’n feia. No ens enganyem, El Soterrani"> està molt bé però triomfa perquè no hi havia humor en català fins ara.\nQuè et fa gràcia de la ciutat?\nVisc al Poblenou i crec que s’està convertint en el barri de Gràcia però de marca blanca. Em fan gràcia els locals del carrer Marià Aguiló, perquè representen l’últim calaix del capitalisme. Si algú de bona família vol obrir una botiga de neteja de peus ecològica mentre fa ioga, Marià Aguiló és el seu lloc (riu).\nA més d’humorista ets tuitaire…\nLa Sotana"> i El Soterrani"> beuen de Twitter. Els que fem el programa i l’espectacle ens hem conegut a través de la xarxa social, sense anar més lluny.\nTwitter és un bon altaveu per a l’humor, no?\nSí. En Modgi i l’Oye Sherman, de fet, l’utilitzen com a banc de proves. Hi escriuen acudits per veure si funcionen. També és útil per a quan estàs enfadat, no només per fer humor.\nEstàs enfadat, últimament, amb el judici als presos.\nSí. N’estic fent un seguiment alternatiu, per si algú vol estar desinformat (riu). És obvi que és una injustícia. Els que estem decebuts per com s’ha gestionat l’1-O i els mesos posteriors ens està explotant el cap, perquè fem una esmena a la totalitat al Procés i alhora ens sembla injusta la situació dels presos.\n“Tenim el costum de fer el vermut, sobretot els diumenges”


Catalunya, un dels països més laics de l'Europa secularitzada | Mireia Rourera | Barcelona | Societat | El Punt Avui | Notícia\nBarcelona - 30 març 2013 2.00 h\nCatalunya, un dels països més laics de l'Europa secularitzada\nCada cop hi ha menys catalans catòlics i practicants, sobretot entre els joves\nLa religió catòlica podria arribar a ser no majoritària a partir del 2025\nEl Vaticà inclou Barcelona entre les diòcesis d'Europa on ha de promoure més la nova evangelització\nCatalunya és una de les societats europees on creix més la laïcitat, ara mateix un dels àmbits que més preocupen la jerarquia de l'Església catòlica en l'àmbit europeu. La davallada podria fer que el catolicisme deixés de ser majoritari a Catalunya quan les generacions batejades per inèrcia acabin sent minoria, en favor dels seus fills, ja la majoria oficialment laics.\nLes enquestes elaborades en l'àmbit de l'Estat espanyol –extrapolables a Catalunya– demostren que, malgrat que majoritàriament els ciutadans es continuen definint com a catòlics, més de la meitat no són practicants. Any que passa, any que davalla, també, el nombre de comunions i casaments catòlics (que el 2010 es van reduir al 13%). També cada cop són menys els infants que estudien religió a les escoles públiques (el 86% dels alumnes de Catalunya no fan religió).\nUn estudi fet per la catòlica Universitat Abat Oliva, El futur de la pràctica religiosa a Catalunya. Una previsió quantitativa, indica que el 2017 només un 12,61% de la població catalana serà practicant de la religió catòlica (entre els joves de 18 a 24 anys, els practicants es reduiran al 3%) i que pel 2025 aquesta religió s'haurà convertit en minoritària, amb una presència inferior al 10% de la població. Tan sols serà significativa –diu aquest estudi – entre la població jubilada (un 21,62%). Tot i que aquest estudi és una previsió de futur, el cert és que la desafecció de la societat per l'Església preocupa el Vaticà; per això el papa Benet XVI va crear el Pontifici Consell per a la Nova Evangelització, amb la intenció d'acostar la religió a la societat, sobretot la de la vella Europa.\nXavier Morlans, nomenat per l'anterior papa consultor del Pontifici Consell per a la Nova Evangelització a Catalunya, explica que l'Església creu que els laics han de ser “els protagonistes” de la nova evangelització. Per això –assegura– s'intensifiquen els cursos de formació per a laics, perquè sàpiguen comunicar “la notícia cristiana” a la societat.\nEsperança en Francesc\nMorlans ja fa uns anys que fa cursos de formació per a laics a la diòcesi de Sant Feliu de Llobregat (a la diòcesi de Solsona se'n fan des del 2003, quan els va impulsar l'anterior bisbe Tresserras), però aquest curs 2012-2013 n'ha iniciat un a la diòcesi de Barcelona. Hi estudien una setantena de persones de dotze de les 24 arxidiòcesi.\nRecorda Morlans que, justament, l'objectiu pastoral de la diòcesi de Barcelona fins al 2015 és “fer arribar Jesús als qui no el coneixen o als qui se n'han allunyat; atendre bé i apropar a l'Església la gent que demana sagraments, i, en tercer lloc, ser solidaris amb els perjudicats per la crisi”. “Els dos primers objectius són, clarament, de nova evangelització”, explica. Xavier Morlans creu que el nou papa Francesc, amb els seus gestos d'acostar-se als més desafavorits i la imatge de proximitat que ofereix, pot fer retornar gent a l'Església. De fet, manté que des que va començar la crisi, i davant el desnaturalitzat individualisme i el materialisme de la societat, “molta gent que s'havia allunyat de l'Església ara hi torna”. “També ens ve gent que, després d'haver tingut una crisi de valors i d'haver buscat per diversos camins, ve a Jesús”, diu.\nLa organització a Barcelona l'any passat de l'Atri dels Gentils, un espai de diàleg obert entre creients i no creients, amb la participació de personatges molts rellevants, entre els quals el cardenal Gianfranco Ravasi, prefecte del Pontifici Consell de la Cultura, va ser un dels actes impulsats en el procés de nova evangelització que van tenir més ressò.\nUn altre esforç que va fer l'Església per acostar la gent a la religió va ser l'edició d'una Bíblia popular i de butxaca ara fa un parell d'anys. La Bíblia, un dels pilars de la nostra cultura, ha desaparegut de les llars en pocs decennis. Per això aquesta Bíblia popular, que es ven a un preu de 9,95 euros, es va reeditar amb la intenció que la gent sàpiga que a les seves pàgines “hi ha les bases de la nostra societat”, recorda Armand Puig, degà de la Facultat de Teologia.\nCostarà que la gent retorni a la religió, segons reconeixen els experts, sobretot a Catalunya, on encara es conserva el record que l'Església catòlica, en la fosca etapa del franquisme, va ser moneda de canvi del poder i també eina de repressió. L'Església catalana, que es va posar al costat de l'antifranquisme i sempre ha estat més oberta, arrossega el llast d'estar supeditada a la Conferència Episcopal Espanyola, i lluita perquè el Vaticà en reconegui l'especificitat, cada cop que hi ha un nomenament episcopal, per exemple.\nanys o més tenen la meitat dels capellans de Catalunya. La majoria atenen més d'una parròquia, i fins i tot una dotzena, a muntanya.\nEls laics han de ser els protagonistes de la nova evangelització\nConsultor del Pontifici Consell per a la Nova Evangelització\nCada cop menys seminaristes\n“Actualment hi ha molta gent que d'una manera o una altra pensa que el sacerdoci no és una professió de futur, sinó que pertany més aviat al passat”, lamentava el cardenal de Barcelona, Lluís Martínez Sistach, en l'homilia del Dia del Seminari, que es va celebrar el diumenge 17, uns dies abans de la diada de Sant Josep. Sistach –que sap que any que passa, any que hi ha menys estudiants als seminaris catalans– va recordar que “les vocacions sacerdotals són un gran do de Déu per a l'Església i el món”, i va recordar que “el ministeri ordenat és indispensable per a l'Església”. La realitat dels seminaris catalans és que en aquest curs només 91 joves hi estudien: 33 menys que tot just fa dos anys. Durant l'any passat a Catalunya tan sols es van ordenar 13 capellans: quatre a Barcelona, sis a Terrassa, i un respectivament a Lleida, la Seu d'Urgell i Vic. Mai la situació havia estat tan precària.\nLes retallades també castiguen les escoles cristianes\nIntent de mantenir el diàleg directe amb Francesc i el Vaticà iniciat per Benet XVI\nEl Punt Avui. Comarques Gironines 30-03-2013 Pàgina 40\nEl Punt Avui. Barcelona 30-03-2013 Pàgina 22


Finalitzat: Guanya entrades dobles per ‘Angle mort’ la nova comèdia de Sergi Belbel i Roc Esquius\nSergi Belbel i Roc Esquius escriuen a quatre mans el text Angle Mort, una comèdia que ens porta a reflexionar sobre els temps que estem vivint i sobre tot el que ‘es cou’ i no sabem en els ‘angles morts’ de la nostra societat. Fins el 21 de febrer a la Sala Versus Glòries.\nTeatre Barcelona sorteja 2 entrades dobles per les funcions del 21, 22, 23 i 24 de gener. Per participar només has de respondre a la següent qüestió: Quins són els noms dels actors i actrius de l’espectacle? Deixa’ns la teva resposta en els comentaris d’aquest post i no t’oblidis dir-nos per quina funció les vols.\nPots participar fins el dimarts 19 de gener a les 23:59h. Es sortejaran les entrades entre tots els que hagin respost correctament la pregunta plantejada. Informarem dels guanyadors l’endemà en aquest mateix espai i seran notificats per correu electrònic.\n21/1: Xavier LC, Lurdes\n22/1: Claudia Simon, Emilia\n23/1: Òscar M., Silvia LM\n24/1: Josefa P., Eva G.


Atlas en construcció: Santa Tecla i la Mercè\nNo he estat mai militant d'aquest antibarcelonisme provincià i amb complex d'inferioritat que es pot trobar en determinats ambients de Tarragona. Crec que molt sovint serveix per amagar les pròpies mancances, entre les quals, sobretot, la de resolució i ambició que és massa freqüent a Tarragona. És des d'aquí, i també des d'una posició poc militant pel que fa a la festa major de la ciutat, que em rebenta la desatenció -per ser suaus- dels mitjans de comunicació nacionals -ni que sigui teòrics, com la vanguardia, que ja sabem quina és la seva nació- cap a Santa Tecla. Ens mengem cada any pàgines i pàgines, i imatges i imatges, de la Mercè i de les festes de Gràcia, però amb prou feines quatre ratlles de Sant Magí o de Santa Tecla.\nUnes festes que són molt més viscudes i molt més populars que la Mercè, però que han tingut la mala sort de coincidir en el calendari amb festes barcelonines. I no ho dic per desqualificar la Mercè ni Gràcia -ni Sants o la Patum, que tenen una mica més de sort que naltros, però no massa més-. Però em rebenta que aquesta ignorància persistent permeti alimentar els discursos casposos dels provincians tarragonins -que n'hi ha- i que mai no s'han queixat dels menysteniment -per no dir l'atac- persistent dels media espanyols. Clar que tenen molt assumit que la capital és allà, i que naltros som “provincias”. Potser ha arribat el moment de fer un toc col·lectiu -una pàgina facebook “jo també vull que Santa Tecla surti a tv3”?- a veure si se n'assabenten, i, sobretot, a veure si fan callar aquestes relíquies ràncies que tan bona salut tenen.\nPublicat per Robert Casadevall a 9:59\nSi no vols caldo, dues tasses. O tres, o quatre......


| dilluns, 7 de juliol del 2014, a les 16.13\nAquestes imatges ja han rebut més de quatre milions de visites al YouTube. És el moment en què un avió de la companyia russa Utair, a punt d'aterrar, torna a enlairar-se perquè un altre aparell, de Sky Team, està creuant la pista. Des d'Aena asseguren que l'aterratge es podria haver efectuat sense problemes i que la maniobra no va comportar risc en cap moment. Tot i així, en un comunicat que ha publicat avui, el gestor aeroportuari explica que ha obert una investigació per determinar les causes dels fets i comprovar si hi ha hagut cap irregularitat. Pel sindicat de pilots SEPLA, aquest és un procediment segur i conegut entre els pilots, però no és una maniobra que es produeixi habitualment. FRANCISCO PINIÉS, gerent SRS de SEPLA "No es habitual pero en aeropuertos de mucha congestión si que es usual que esa maniobra cada equis operaciones se tenga que realizar motor al aire" Aena insisteix que aquestes imatges que circulen per les xarxes socials són enganyoses perquè no tenen perspectiva, i que en tot cas no formen part de la investigació. Sigui com sigui la Comissió d'Investigació d'Accidents i Incidents d'Aviació Civil serà qui en tindrà l'última paraula.\nEn un primer moment, l’ens aeroportuari ha volgut minimitzar la importància de la incidència però, finalment, Aena ha emès un comunicat a les 14 h a través del qual ha confirmat que ha obert una investigació sobre l’aterratge difícil que aquest cap de setmana s’ha viscut a les instal·lacions barcelonines. Alhora, la situació ha estat notificada a la Comissió d’Investigació d’Accidents i Incidents d’Aviació Civil (CIAIAC), que depèn del Ministeri de Foment. Aquesta serà l’encarregada d’analitzar els fets i “confirmar l’existència de l’incident”.\nAixí mateix, Aena també ha aclarit que les imatges enregistrades i penjades a YouTube no formen part de la investigació. El rebombori, però, ja s’ha estès. El vídeo té més de dos milions de visites.\nAproximació frustrada, una maniobra habitual\nEl cap del departament tècnic del sindicat de pilots SEPLA, Ariel Shocron, ha assegurat a BTV que maniobres com les que dissabte van obligar un avió a tornar a aixecar el vol per no aproximar-se més del compte a un aparell que creuava la pista “són completament normals” i es produeixen entre dues i tres vegades al dia a qualsevol aeroport del món. Experts en aeronàutica han coincidit amb Aena que la imatge enganya: als dos avions implicats en l’incident els separaven almenys dos quilòmetres.\nAproximació frustrada o motor i enlaire. Així es denomina la maniobra realitzada dissabte per un pilot de l’aparell rus a qui van captar com desistia d’aterrar i optava per emprendre de nou el vol en comprovar que un segon aparell s’interposava entre la seva màquina i la pista. Segons Shocron, es tracta d’un “procediment molt establert”, que “és el primer que s’ensenya als pilots”. Pot ser que es realitzi per la mateixa raó per la qual va reaccionar l’Utair rus o bé perquè hi ha ratxes de vent, la pista mullada o una bandada d’ocells. “No suposa cap risc”, afirma Francisco Pimies, pilot experimentat d’Iberia, que corrobora que la maniobra és “habitual en aeroports congestionats”. Es va fer amb temps suficient, assegura, i diu que falta, a més, perspectiva per adonar-se que els dos aparells no haurien col·lidit en cap cas.\nEls enginyers aeronàutics exigeixen una investigació\nLa delegació catalana de l’Associació d’Enginyers Aeronàutics d’Espanya ha confirmat a BTV que es tracta d'”un incident que s’ha de notificar a les institucions pertinents” per buscar responsabilitats. Segons fonts de l’entitat, el pilot frustra l’aproximació “perquè no ho veu gens clar”. En aquest sentit, consideren un error que Aena afirmi que es podria haver aterrat sense problemes. Creuen necessària una investigació que aclareixi els fets des de la perspectiva de cada sector implicat: la tripulació russa, l’argentina i la torre de control de l’aeroport.\n— accidents — Aena — Aeroport Josep Tarradellas Barcelona-el Prat — infraestructures\nEl Port de Barcelona demanarà a Foment reconsiderar el fons d’accessibilitat\nEnderroquen el pas de Los Castillejos sota la rampa de les Glòries


youtube – El Jardí de l'Olga\nadmin Escola Olga Xirinacs escola olga xirinacs, trobada corals, youtube\nCantada final de la X Trobada de Corals d’Educació Infantil i Primària, amb la participació de l’escola Olga Xirinacs de Tarragona.\nComplex Educatiu de Tarragona, 19.05.2012\nVideo: Tic Tac Tarragona\nadmin Escola Olga Xirinacs escola olga xirinacs, tv3, youtube\nL’Escola Olga Xirinacs de Tarragona a l’últim dia d’aquest curs al Telenotícies Comarques de TV3.\nSegons TV3 “és un adeu per sempre”, cosa que podem agrair a la responsable de Serveis Territorials d’Ensenyament a Tarragona, Mª Àngels González, i perquè no, també a Quim Nin, Delegat del Govern a Tarragona que és qui ha estat donant suport a la directora en aquesta controvertida decisió que deixa ferit de gravetat l’ensenyament a Tarragona.\nDe vegades ens preguntem si l’editor del Telenotícies Comarques és Quim Nin i no Agustí Forné.\nadmin Escola Olga Xirinacs escola olga xirinacs, festival fi de curs, youtube\nEn un lloc no gaire llunyà, al Jardí de l’Olga, unes granotetes rialleres feien ganyotes per divertir-se i celebrar que s’aplegaven per acomiadar una altra primavera.\nEnfeinades com estaven a ballar i viure l’espectacle van adonar-se, al final d’aquest, que l’atzar els havia permès de fer, de tant de moure les anques, una mantega boníssima. Per llepar-se’n els dits!\nPotser algun dia l’escola Olga Xirinacs haurà d’acomiadar-se no per voluntat nostra, sinó fruit de la ignorància i de la més absoluta irresponsabilitat d’alguns.\nDes de la comunitat educativa del Jardí de l’Olga estem molt orgullosos de la feina feta i de l’empremta deixada.\nA tots els que ens heu ajudat a fer créixer aquest jardí, tan sols us volem dir una cosa:\nGràcies de tot cor, per omplir el món amb les millors llavors!\nVosaltres sou el Jardí:\nIván · Elias · Bruno · Ian · Pol · Paula\nAroa · Patrick · Enric · Júlia · Emma\nLeyre · Carla · Daniel · Berta · Oscar\nMartí · Gisela · Ia · Nil · Rubén\nXavier · Jose · Gerard · Derek\nLluna · Joel · Judith · Pol · Alejandro\nAlba · Lucas · Iris · Nil · Dayron\nAzahara · Unax · Alexandre · Pau\nJana · Clàudia · Aisha · Paula\nMateo · Sofia · Pablo · Lidia\nCandela · Leire · Joan\nRubén · Sergio · Marc · Guillermo\nAlba · Judit · Ingrid · Lucía · Aina\nJuan · Aroa · Enzo · Alexandre\nAleix · Ian · Rabbia · Ainara · Jana\nAdrià · Blanca · Diego · María · Teo\nPaula · Anna Maria\nJoan · Aleix · Adrián · Yandri · Zaira\nJosep · Míriam · Celeste · Ines\nPaula · Carla · Uxue · Héctor · Lucía\nSara · Biniam · Hilina · Muhammad\nJulieta · Gerard · Rosa Maria · Aroa\nCandela · Pablo · Aitor · Zoe · Biel\nAina · Marina · Alba · Aïna · Clàudia\nMagí · Ander · Maria del Carmen\nInmaculada · Alia · Ariadna · Ivonne\nDavid · Joaquim · Maier · Sean\nIrene · Esther · Anna · Georgina\nRosa · Edward · Xènia · Armand\nMapi · Rat · Ester\ni molts més però no acabaríem mai…\nperò sobretot el Jardí de l’Olga ets tu.\nEns veiem l’any vinent a la propera festa!\nTarragona, Juny 2012


Màster en cassoles de fang – Olleta de verdures\nEntrada prèvia Pasta pim pam pum… de festa\nEntrada següent Entrepà de peix fregit\n35 pensaments sobre “Màster en cassoles de fang”\nAbril 1, 2011 a les 12:45 am\nA mi que no em treguin les cassoles de fang… en vaig tenir una per vitro (en un altre pis que vivia) i va morir al cap de poc… A mi dóna’m una bona flama, el gustet de fang i un bon xup-xup i la més feliç!\nApa màsters del universo, petons i bona nit! 🙂\nAbril 1, 2011 a les 8:32 am\nGràcies per compartir aquest màster! per què ho és, sense cap mena de dubte. Què ignorant.. no tenia ni idea que hi havien cassoles de fang per a la vitro. Apa, doncs a comprar-ne una que és imprescindible a la cuina. Salut!\nAbril 1, 2011 a les 10:30 am\nep!!! on està aquesta botiga? la meva cassola de fang petita ha passat ha millor vida i la botiga on les comprava ha tancat (i pel meu barri no en trobo cap)!!!! m’ho pot dir si us plau?\nAbril 1, 2011 a les 12:09 pm\nEstimats, en tornar hi farem un arròs brut de veres!\nAbril 1, 2011 a les 12:17 pm\nVisquen les cassoles de fang i els fogons amb flama!!!! M’encanta veure la cassola fer xup-xup a foc lent, lentíssim…. MMMmmm…\nAbril 1, 2011 a les 12:38 pm\nJo tampoc sabia això de les cassoles per vitro. Interessant\nEntenc pel que dius que ara no teniu vitro? He posat gas?\nNo estic gaire contenta de la vitro\nAbril 1, 2011 a les 3:07 pm\nUn dia tota contenta em vaig comprar una cassoleta de fang, i al cap de 3 dies… va petar 😦 Es clar que vaig quedar ben escarmentada, no sé què m’esperava, amb aquella cassoleta tan bé de preu que havia aconseguit. La veritat és que també sóc una enamorada de les cassoles de fang, i dels fogons. Al pis de barcelona per sort no hi tenim vitro, i jo sóc l’única que està acostumada a fer servir fogons, doncs a casa dels meus pares també hi ha fogons. Els altres hi són bastant reticents, “que si fa olor de gas” “que si explotarà i ens morirem tots…” Però jo ben feliç! Us faré cas, i com que tinc la travessera de gràcia a tocar de casa, aniré a visitar aquest bon mestre, i ja d’entrada, li demanaré el paperet… 🙂 Es clar que si m’ho vol explicar i li fa il·lusió no li diré pas que no! Amb els centenars de cassoles que deu haver venut ja en pot saber ja!!\nAbril 1, 2011 a les 4:28 pm\nAbril 1, 2011 a les 5:42 pm\nMoltíssimes gràcies! la buscaré!\nAbril 1, 2011 a les 6:28 pm\nCaram! Sí que en vau aprendre de coses sobre el món de les cassoles de fang! Jo vaig tenir l’oportunitat d’heretar-ne una de les bones i la vaig refusar perquè pensava que amb la vitro no eren compatibles, però veig que vosaltres hi heu cuinat… Clar que el resultat ha estat poc encoratjador per a la pobre cassola…\nAbril 1, 2011 a les 9:06 pm\nJo tampoc sabia que hi havia cassoles per vitro. Suposo que ja es demanar massa si n’hi ha per induccio?\nJo he de dir que estic content amb la vitro. Al principi em va costar molt deixar el gas i en particular els xups-xups a la cassola de fang, pero ara ja m’hi he acostumat i els guisats surten tant bons com abans. Les cassoles encara les guardo i les utilitzo per servir els plats especialment aquells preparats el dia abans i escalfats al forn.\nAbril 1, 2011 a les 10:58 pm\nEts un pou de sapiència, xiquet! Gràcies per la informació; m’agrada molt fer faves amb alls tendres, sèpia en ceba, o l’arròs al forn, en cassola de fang. El problema que tinc ara és que, per majoria, a casa van decidir canviar la placa de gas per una d’inducció… No sabia que es feren cassoles per a vitroceràmiques. Ja tinc una altra feina per demà! Gràcies!\nAbril 1, 2011 a les 11:45 pm\nla vitroceràmica també es va carregar la meva cassola de fang i no n’he comprat més perquè no sabia que existien aquestes més modernes, m’ho apunto perquè un cuiner català tampoc no és un cuiner ni és res sense una bona cassola de fang. el capipota és impossible que quedi igual sense aquest estri, i ja saps que te n’he de fer un el dia que pugis!\nAbril 2, 2011 a les 10:06 am\nConec aquesta tenda de la Travessera, ha estat el proveïdor de la meva família durant anys, ja que vivim al costat, però des de fa temps utilitzo les cassoles de ferro de Castey i n’estic molt contenta… encara tinc una de fang, per a les ocasions especials… El que no m’acava de agradar és la cuina vitro, les hi he provat a casa de amigues i… jo soc de foc, de flama…ara la pujo, ara la baixo…\nAbril 2, 2011 a les 3:42 pm\nAquesta es una de les raons per les que en reformar la cuina, i malgrat l’ incomprensió generalitzada de familiars, lampistes i venedors de electrodomèstics, ens varem decidir per seguir cuinant amb FOC!!!\nAbril 2, 2011 a les 8:07 pm\nEp xicots, que sou més urbans que la porta Ferrissa, les cassoles de test sempre han estat delicades, molt delicades, per això els terrissaires en venien tantes, de tantes com se’n trencaven. El que potser no sabeu és que quan es badaven o partien (un partit polític de no recorde on adoptà el divertit nom de Partit Badat). Hi havia una mena de manyà que anava pels carrers amb la cantinel·la i les dones treien els testos badats o partits i els ‘llacava’ que així es deia aquesta activitat, amb unes grapes metàl·liques i una pasteta blanca que deixava la cassola a punt per al dinar. Teniu raó quan parleu del gust diferent. El fang, ai! demana foc directe o com a molt, l’indirecte del forn. Heu provat a fer alguna olleta amb cassoleta o perolet de fang? A cap veí de la Vall d’Uixò se’ls ocorriria de fer l’arròs en perol en atifell de ferro o d’acer, es burlarien d’ell. Guaita si bulliu la llet amb un casset de test, us xuplareu els dits! O si sofregiu uns allets amb calamarsets i sepionets de Vinaròs, meleta, xicons.\nAbril 2, 2011 a les 9:05 pm\nel mateix que passa amb les cassoles de fang passa amb els tagins… ja ni recordo quants me n’he carregat!! Ara en faig servir un d’alumini que és una meravella, pobret, no es queixa mai… 😉 El meu marit em diu que no hi ha res com el gust del tagin de fang, però és clar, com que ell passa de cuinar, la culpa de quan es trenca recau sobre mi…. La veritat és que amb les presses d’avui en dia no es pot cuinar en cassoles ni tagins de fang, jo tots els he trencat amb el canvi de temperatura, volent-los escalfar a corrre-cuita… Mersi per la informació… això em referma en seguir fer servir l’alumini 😉\nAbril 3, 2011 a les 12:37 am\nAquí uns altres fogons amb foc encara que he de dir que les cassoles de fang les tinc una mica oblidades, faig servir les negres de ferro. Però ves per on, m’ha entrat un rampell de nostàlgia que em farà rescatar les cassoles del prestatge de baix per al proper xup-xup.\nAbril 3, 2011 a les 9:47 am\njajaaj!! m’ha encantat el post. Jo tampoc sabia que fóssin tan delicades. Ho tindré en compte tot i que em sembla que dintre poc i una temible inducció no permetran cassoles de fang a casa… 😦\nAbril 3, 2011 a les 10:53 am\nEs que la cassola de fang, encara que per el nom no ho sembla es mol fina i senyora.\nAbril 3, 2011 a les 1:58 pm\nPoca broma amb les cassoles de fang que a mi m’han de servir per fer un arròs al forn que d’ací a no res tindré un dinar familiar a casa i he de quedar bé!\nMira que ser col·laborador de l’assassinat d’una cassola de fang!!!!!! Això no m’ho esperava de tu!!\nAbril 3, 2011 a les 9:47 pm\nDoncs jo també vaig comprar la nova cassola de fang que pot anar a la vitro, una tarda que vam anar a la Bisbal d’Empordà. Vaig seguir totes les passes per posar-la a punt i de moment em va molt bé.\nFa unes setmanes hi vaig cuinar un arròs negre que va quedar molt bo.\nAbril 3, 2011 a les 11:34 pm\nParella de la bordeta, quantes coses sàvies que diue! Visc el fang, visca el gas i visca el xup-xup!\nEri, nosaltres ens vam assabentar allà! Jo estava convençut que no existien… Per això vam voler fer el post: vam trobar que deia moltes coses interessants, aquest senyor! 🙂\nAnirac, de res! jejejejeje 😉\nOh, Xesca! Quan dieu que torneu!!! Què bo, l’arròs brut… Però encara no m’he atrevit a fer-ne a casa…\nSara Maria, visquen!!\nNúria, jo li tenia mania “Preventiva” de tot el què m’havien dit. I després de tenir-ne durant uns pocs mesos, ja veus: directes al gas!! Quin pal, oi, tenir-la i que no t’agradi? 😦\nBet, jo ja he provat gas, vitro i inducció i em quedo amb el primer sense cap mena de dubte… Per tant, entenc que estiguis tan contenta amb el gas! Ves a visitar al mestre i a verue què et sembla… jejeje\nMar, tu sempre tan precisa! jajajajajaaj\nAnna, compte amb la vitro! Que la meva me la vaig carregar precisament perquè no era apta per a vitri! Les fan més planes… No ho provis!!!! 😉\nBenvingut al nostre bloc i moltes gràcies per la visita i el comentari. Sobre si n’hi ha per inducció, la veritat és qu no entic ni idea! Suposo que sí, vist com evoluciona això… I sobre el gas… Suposo que si no tingués més remei m’hi acostumaria… jejejeje\nQueti, que jo només faig d’intermediari! jajaja I quines receptes més bones que esmentes… Per cert, si en trobes per inducció, avisa! QUe hi ha demanda! jejejeje\nManel, cuiner català: no cal que en parlem més! Tan aviat com tinguis la cassola avisa, que venim a pel teu capipota! Pots pujar-hi de peus!\nMaryLou, és una botiga ben peculiar i ben interessat: heu estat ben servit, doncs! I les cassoles de Castey són paraules majors: jo no n’he conegut de millors. Ara, el toc del fant usat…\nGat i gos, hem de resistir! La veritat ens farà lliures! jajajaj\nPerla, bonic, quin riure!!! jajajaja Urbanites a matar!! Prenc nota de moltes de les receptes que em dius. Només t’afegiré un plat a la llista: com fer un arròs al forn sense cassola de fang??? Gracies de nou, mestre!\nMandarina, tens tota la raó del món amb això de les presses: escalfar-les de cop, voler escurar-les quan encara no estan prou fredes… I no sabia que hi havia tahines d’alumuni. Però, clar: perquè no? 🙂\nGlòria, que el ferro també té el seu què, eh? Vaig correns cap al Café, a veure quina joieta ens regaleu per fer amb fang! 🙂\nAlba, gràcies pel teu comentari!!! mmmmmmm t’has passar al costat fosc de la cuina, eh?? mmmmmmmmm. Mal fet! jajajajaaj Ves que no n’hi hagi per a plaques d’inducció. Petons tornats, Alba!\nSion, m’agrada com ho has dit: si, molt senyora! Una mica massa, potser! Je!\nXimet, tot el respecte: sobretot, per fer una arròs al forn! No hi ha millor manera de fer-lo. Per cert, vam quedar que tu i jo erem com germans, no? jajajajajaja Bon profit!\nI què tal la cosa, CArme? Entenc que molt bé! Jo ja tinc ganes de fer-la servir prou cops per tenir el toc del fang usat! Aix, que bo és menjar bé!\nXicons i xicones: salut a tort i a dret! Au!\nAbril 5, 2011 a les 4:25 pm\nLes cassoles de fang són SUPER delicades!!!! Per això no en tinc, així m’estalvio un disgut com el vostre… que una cassola amb tanta història al darrera és insubstituible!\nNo sabia pas que ara hi haguessin cassoles de fang aptes per vitroceràmiques, ja veig que m’hauré de posar al dia 🙂\nI què tal va quedar la vedella amb patates? Igual que amb la cassola original? 🙂\nAbril 5, 2011 a les 8:48 pm\nLa nostra cassola tasmbé va morir en mans d’una vitroceràmica desaprensiva… com dius que es diu el lampista?\nAbril 5, 2011 a les 10:47 pm\nGemma, sí que són delicades, sí! Però jo no concebo una cuina sense… Tot i que el disgust va ser considerable! A veure si la no va arribar als meus fills!!! jjajaja I això de la vitro, certament, és que món està canviant molt…\nJajajajajajajajaj!! Molt bona, aquesta!! Ara te l’envio per correu electrònic!!! 🙂\nAbril 7, 2011 a les 10:51 am\nNo he pogut ni volgut evitar fotre’m a riure intentant posar-me a la teva pell davant del venedor… tens una manera molt divertida d’escriure i de transmetre les coses. Felicitats.\nJo això de les cassoles ho porto a dins, ja que he estiuejat molts anys a Breda, la mare de totes les cassoles de fang de Catalunya i de molts altres llocs.\nAllà em deien, a més del que et van dir a tu, que remullés el cul de la cassola cada cop abans cuinar. Salut i fins aviat!\nAbril 11, 2011 a les 11:15 am\nNosaltres n’havíem partit un parell en pisos d’estudiants, sobretot fent l’idiota i no respectant aquests canvis de calor-fred. Ara, des que vivim aquí, amb la cuina d’inducció no en tenim (i de fet la trobo a faltar ben poc, amb un parell de ferro colat de Le Creuset fem el mateix, o més :-))\nAbril 12, 2011 a les 9:01 pm\njajajja! Surfzone, això dels pisos d’estudiants és una font d’anècdotes sobre qualsevol cosa!!! ;-P\nJo encara tinc la cocotte de Lecreuset pendent d’estrenar. Espero no tricgar gaire, que la vaig comprar abans de Nadal!!! 😦\nSetembre 7, 2011 a les 8:56 pm\nJa tinc cassola de fang, és de Breda, a veure com va… estic pensant amb què estrenar-la, ja us ho explicaré!\nSetembre 8, 2011 a les 7:29 pm\nLes de Breda tenen molt fama, oi? A vuere que t’empesques. Segur que estarà ben bo! 🙂\ngener 16, 2012 a les 12:05 am\nHola, som mallorquina i aquí tenim molta costum de cuinar amb greixonera de fang. Jo particularment tot ho cuino amb fang. Amb ses olles de ferro es menjar te un altre gust, no es pot comparar. No me imagin unes sopes mallorquines dins una olla que no sigui de fang, buagggg. Des de un cuinat de llegum, un bollit (espècie de “cocido madrileño”), un arròs, fideus, salsa pels mancarrons, tot.\nLes tenc de totes mides, fins i tot olles. Ah… i plats! Aquí deim “escudelles”.\nPer cert, a Mallorca abans d´emplear-les per primera vegada lo que feim es tenir-les en remull amb aigua un parell d´hores. Llevonses pasam un all pel baixos. No se m´ha rompuda cap.\nI ara tenc un bon problema. Vull canviar sa cuina i posar una de inducció. Je, no es pot emplear es fang. Estic cercant per tot si fan olles de fang per a inducció. Em podeu ajudar?\nGràcies i no oblideu mai el fang, és meravellós.\ngener 26, 2012 a les 12:19 am\nMoltres gràcies pel teu comentari i per la confiança que ens fas amb la teva pregunta. SObre això, a nosaltres ens va dir el senyor que ens va vendre aquesta cassola ens va dir que també servia per a inducció! Són més planes i no fan la típica panxeta tan graciosa. Això sí, el gust, que és important, el donen com cal!\nEstic amb tu que les coses que es couen amb fang queden diferent i no només de gust, també de textura i de cocció. I prenc molta nota d’això de l’all: si amb totes les que téns no se n’ha trencat cap, és que funciona segur!!!\nA veure si téns sort i en trobes per inducció!\ngener 20, 2012 a les 11:13 am\nEm podrieu dir a quin número de Travessera està aquesta tenda? Moltes gràcies!\ngener 25, 2012 a les 11:34 pm\nEm sap molt greu però és que no el recordem! A veure, t’ho explico una mica a veure si t’ajudo. Venint des de Gran de Gràcia, està a la vorera banda muntanya força més enllà del Mercat de la Abaceria Central, però abans d’arribar a Bailen. És una botiga molt estreta, que gairebé no es veu. Vella i polsosa, no amina gaire a entrar…\nNo et sé indicar millor, ho sento! Espero que sigui suficient…


25 maig 2022 03:10\nJaume Santandreu | 13 juliol 2013\nLa Seu, val a dir el Bisbe i els canonges, tenen una ocasió única per fer història contractant la desemparada Simfònica de Mallorca.\nNo parl d'un gest caritatiu: propòs un gran negoci. Un contracte laboral indefinit en tota regla que salvaria la Simfònica. D'altra banda, la Seu acompliria una de les seves missions cabdals, com és servar i promoure l'estètica del poble mallorquí.\nEls concerts de la Seu podrien ser la primera fita del somniat turisme cultural. Alhora, podrien convertir-se en motor d'altres iniciatives com, per exemple, "Els sopars de luxe" al Palau Episcopal. Ben aviat, els programes musicals de la Catedral es farien famosos arreu del món.\nL'argument per fer aquesta gesta històrica és el mateix sil·logisme que argüí Escoto per provar el dogma de la Immaculada: "Posuit, decuit ergo fecit". Es pot fer. Està bé que es faci. Llavors, es farà.\nSi la Seu va poder gastar cents de milions i influències per omplir de fang de Barceló la capella del Santíssim, per salvar un bé cultural podrà fer miracles. Estic ben segur que les forces econòmiques, turístiques i socials respondrien de forma esplèndida a una cridada del Bisbe en aquest sentit.\nNo es pot perdre una ocasió de tal magnitud. No aprofitar aquesta conjuntura seria com si Messi s'oferís al Mallorca a preu de picapedrer i la directiva seguís fent el beneit.\nJo no faré de Judes. L'evangeli conta que el tresorer apostòlic protestà davant el gest de Maria de Magdalena quan perfumà els peus del Mestre. Jesús tallà la demagògia de l'apòstol amb una de les seves veritats eternes: "Als pobres, sempre els tendreu".\nLa Simfònica és ocasió única. Jerarquia i canonges, no tengueu por. Estic segur que en aquesta ocasió Sant Pere no es venjarà per haver fet fora de la millor capella catedralícia el seu retaule clàssic. Abans d'inaugurar l'obra de Barceló, l'amo de les claus ofegà els dos promotors: el bisbe Teodor morí a l'UCI d'una clínica privada, mentre el canonge Llabrés es negava nu a una platja gai.\nHo vull somniar: la Seu serà la nova seu de la Simfònica.\nIdò que posin l'orquestra a tocar al centre de la Seu, i llestos.\nPer Francisco Sard, fa mes de 8 anys\nEl problema de l'acústica de la Seu ve per dos factors: 1r El cor es va traslladar fora de la seva ubicació central. Des del centre, la música es distribueix per igual a esquerra i dreta de la nau, mentre que si la font sonora està en un extrem, les ones viatgen el doble de recorregut i es produeix un molest ressò. 2n L'elecció del repertori sol ser inadequada. Han triar peces en què l'harmonia es mantingui en el mateix acord durant molts compassos. Finalment, jo tinc una concepció diferent de l'assumpte, i és que a la Seu no vinc a escoltar música, sinó a gaudir de l'espai arquitectònic, que em revela a través de la música ... la qual cosa és un canvi radical d'enfocament .\nDesgraciadament La Seu es es pitjor lloc de Mallorca per fer concerts.A no ser que algun patrocinador com va fer La Caixa per el Messies participatiu del 2006 sa gasti 100.000 euros per concert per possar una bona acústica.


Un tràiler circula contra direcció i causa diversos danys a Olesa – La Bústia\nPer Redacció / La Bústia 18 de març de 2021 a les 7:00 0 482 Visites\nEls agents multen el conductor i li realitzen la prova d’alcoholèmia\nAquest dimecres al matí, un tràiler ha circulat en direcció contrària pels carrers de Barcelona i República Argentina d’Olesa, causant diferents danys a edificis, mobiliari urbà i vehicles estacionats. Durant el seu trajecte no ha provocat cap accident amb cap vehicle que estigués circulant.\nLa Policia Local ha multat el seu conductor, provinent d’Andalusia, després d’interceptar-lo i realitzar-li la prova d’alcoholèmia, que ha estat negativa. Se l’ha multat per circular contra direcció i per fer-ho dins el nucli urbà portant un vehicle de gran tonatge, ja que està prohibit.\nFins al lloc dels fets també s’hi ha desplaçat un vehicle dels Bombers i personal dels Serveis Tècnics Municipals per tal de fer valoració dels danys i fer les gestions amb la propietat.\nLa Policia Local es posarà en contacte amb els propietaris dels vehicles que han patit danys per informar-los de com poden reclamar al conductor del tràiler.\nFotografies: Un tràiler causa danys materials a dos carrers d’Olesa [Aj]


Fragment del llibre "Le champ de la vacuité" - ABZE - Association Bouddhiste Zen d'Europe\nFragment del llibre "Le champ de la vacuité"\nFragment del llibre Le champ de la vacuité del Mestre Yuno Rech, recull d’ensenyaments (kusen), donats durant lasesshin,entorn de l’ensenyament del Mestre Wanshi.\nWanshi, un mestre xinès\nWanshi era un monjo xinès. Va viure en el segle XII, un segle abans que Dogen. Es va fer monjo a l’edat d’onze anys. Havia practicat amb un mestre de l’escola Soto, que es deia Kumu.\nAquest mestre insistia molt en la pràctica de zazen, immòbil com un arbre. I és en aquesta pràctica que ens seguim concentrant: pelvis basculada endavant —els genolls fortament arrelats al terra—, columna vertebral estirada cap al cel, sense moure el cos, siguin quins siguin els fenòmens que es manifestin, però també sense moure la ment, sense perseguir res de res. Quan practiquem així, la ment retroba de manera natural el seu caràcter vast, illimitat.\nEl Mestre Wanshi va despertar en sentir una frase de l’Avatamsaka sutra : «Els ulls que ens han donat els nostres pares poden contemplar tres mil móns.»\nTres mil, o deu mil, és un nombre infinit, il·limitat. Es tracta dels ulls de la intuïció, de la ment que ho engloba tot. No està limitat per les categories mentals de proper o llunyà, de petit o gran. Són els ulls que ens han donat els nostres pares, i que ells han rebut de llurs pares. Aquests ulls no són el resultat de la pràctica. No és zazen que produeix aquesta intuïció, però zazen permet que la retrobem dins nostre, en fer-nos abandonar tot allò que enfosqueix la nostra mirada, la nostra ment.\nA l’edat de vint-i-tres anys, Wanshi es va trobar amb el Mestre Tanka Shijun, un altre gran mestre del nostre llinatge Soto. Aquest mestre li va preguntar: «Quin és el teu veritable jo, abans del kalpa del buit?» És a dir: Quina és l’essència de la teva existència, més enllà del teu ego limitat? Aquesta pregunta, evidentment, no només li van fer a Wanshi. És el koan essencial de la nostra pràctica.\nWanshi va respondre: «Una granota al fons d’un pou s’empassa la lluna. A mitjanit, no demano prestada cap llanterna.” Tanka el va colpejar, mentre li deia: “Dius que no la demanes?” I Wanshi despertà. Tanka preguntà: “Per què no dius res?” Wanshi va respondre: “Avui he perdut diners, i m’han castigat.” Aleshores Tanka va concloure: “No tinc temps de lluitar amb tu.” Que significa: ja no em cal lluitar més amb tu! A continuació, Wanshi va rebre el shiho del Mestre Tanka. Es va installar al monestir de la Muntanya Tendo, Tendo San, on un segle més tard el Mestre Dogen es trobaria amb el Mestre Nyojo.\nLa granota al fons del pou ets tu i sóc jo, aquí i ara. I com es pot empassar la lluna? En bona lògica, no és possible, però si abandonem la ment que crea separacions; que es veu petita, mentre que la lluna és tan gran; que es veu aquí, mentre que la lluna és tan lluny; que pensa que la naturalesa de Buda és alguna cosa diferent d’un mateix; si abandonem aquesta ment, aleshores no hi ha necessitat d’empassar-se la lluna, o de voler-la agafar, ja que és ella que ve a nosaltres!\nCadascú ho ha de comprendre per si mateix. Encara que agafem prestada la llanterna d’algú altre, al final cadascú ha de ser capaç d’il·luminar la seva pròpia vida, a un mateix, com Tokusan, quan Ryutan va apagar la llanterna que li acabava de portar. Per bé que l’essència del zen sigui enterament continguda en la nostra pràctica de zazen, l’exemple i l’ensenyament dels mestres antics ens ajuda a revelar el sentit vertader de la nostra pràctica. I encara que els agafem prestada la llanterna durant un cert temps, si retornem a l’experiència que ells han transmès, aleshores ja no ens fa falta demanar prestat res de res. I fins i tot, encara que perdem diners, tanmateix no som pobres.


Ja ha començat la preinscripció escolar per a infantil i primària i de forma electrònica - Teleponent\nInici Educació Ja ha començat la preinscripció escolar per a infantil i primària i...\nJa ha començat la preinscripció escolar per a infantil i primària i de forma electrònica\nLes sol·licituds es podran presentar fins al 21 de març\nAquest dilluns comença la preinscripció escolar dels alumnes d’infantil i primària per al curs 2022-2023. Novament es farà de forma telemàtica i s’allargarà fins al 21 de març. Per a l’etapa de secundària, serà del 9 al 21 de març.\nLes famílies que tinguin dificultats podran demanar cita prèvia al centre escolar que posen com a primera opció o a les oficines municipals d’escolarització. El Departament d’Educació preveu una nova reducció d’alumnes que s’incorporen al sistema de cara al curs 2022-2023.\nEn concret, 3.474 menys a P3 i 2.073 menys a l’ESO, amb una previsió de 57.871 i 81.503 alumnes totals, respectivament. Una de les novetats són ràtios més baixes a P3, on el 86% dels grups públics i el 37% dels concertats tindran 20 alumnes o menys.\nUn cop feta la sol·licitud de preinscripció, les famílies hauran de presentar la documentació requerida del 22 al 23 de març. El 21 d’abril es publicarà la llista de sol·licituds amb la puntuació provisional, del 22 al 28 d’abril es podran presentar les reclamacions i el 3 de maig es publicarà la llista de sol·licituds amb la puntuació un cop resoltes aquestes reclamacions.\nEl 9 del mateix mes es farà el sorteig per resoldre les sol·licituds empatades en punts i el 10 de juny es publicarà la llista d’alumnes admesos. La matriculació es farà del 21 al 29 de juny.\nEn aquest procés s’obtenen punts segons determinats aspectes. En primer lloc, 50 punts si l’infant que opta a la plaça té germans que ja estudien en el mateix centre. S’obtenen 30 punts si el domicili familiar es troba dins la zona educativa del centre que es demana en primera opció i 20 quan és el lloc de feina dels pares o tutors el que es troba en aquesta zona.\nEn cas que el domicili estigui dins del municipi de l’escola però no en la zona escolar, la puntuació és de 10. A Barcelona, quan el domicili està situat en el mateix districte municipal que el centre escollit se sumen 15 punts. Si la família rep la renda garantida de ciutadania s’hauran de sumar 15 punts.\nPel que fa als criteris complementaris, es poden sumar 10 punts si els pares o tutors legals treballen en el centre educatiu demanat, 10 també en cas de família nombrosa o monoparental o bé si s’és bessó o trigemin o s’està en situació d’acolliment familiar. Si algun membre de la família té una discapacitat se sumen 15 punts i 10 si s’acredita la condició de víctima de violència de gènere o de terrorisme.\nEducació s’ha marcat com a un dels objectius de cara al curs vinent detectar més els alumnes vulnerables i amb necessitats específiques en l’entrada al sistema.\nPer això, per primera vegada es mantindrà la reserva de places d’alumnat amb necessitats específiques fins a l’inici del curs escolar, i no fins al dia anterior a la publicació de les llistes d’admesos, com es feia fins ara.\nD’altra banda, els centres públics rebran 384,66 euros per alumne vulnerable per curs per primer cop el curs vinent a P3 i 1r d’ESO per lluitar contra la segregació escolar. I a la concertada s’apuja la quantia fins als 988,1 euros.\nArticle anteriorEl preu de la llum continua desbocat i aquest dimarts marca nou màxim històric amb 544,98 euros/MWh\nArticle següentLleida reclama avançar cap a la “normalitat feminista” en l’acte institucional amb motiu del 8-M\nEl Ministeri de Transports invertirà 2,1 MEUR en les interseccions i els accessos de l’N-II a Vilagrassa


Igualtat - MÉS per Mallorca\nAquestes són les idees força que ha preparat la sectorial d’Igualtat de MÉS per Mallorca:\nNoves formes d’exercir la política, donarem més valor al treball col·lectiu, a la negociació i el diàleg.\nInvertir les prioritats, cap a les persones, en els Pressupostos públics, amb una inversió en centres de proximitat com escoles infantils, centres de dia, i altres. Inversió en rehabilitació, en serveis públics essencials que han patit les retallades.\nTolerància zero cap a la violència masclista, pressupostos suficients en prevenció, formació per a la detecció i atenció, campanyes públiques.\nEducació com a eina per a la igualtat de dones i homes, això és incloure als currículums el paper de les dones, la prevenció de la violència masclista.\nL’eina imprescindible per fer efectius els canvis és la Llei d’Igualtat autonòmica que farà efectius la garantia dels serveis com a drets, per exemple nombre de places a Cases d’Acollida en funció de població, com la consideració de violència els impagaments voluntaris, per part del cònjuge, dels pagaments a les víctimes, o la prohibició de la segregació per sexes a centres educatius.\n16 de gener de 2015 18:52\n# Igualtat , per Igualtat - MÉS per Mallorca\nCreació d’una àrea institucional depenent de PRESIDÈNCIA, o de BATLIA en els Ajuntaments, per tal de garantir la TRANSVERSALITAT de la perspectiva de gènere en totes les polítiques d’igualtat de tots els departaments i l’acció de govern, amb agents d’igualtat a cada departament.\nLlei d’igualtat autonòmica -mateix text que en idees força.\nCreació d’una Observadora d’Igualtat per als mitjans de comunicació per la vigilància del codi ètic d’igualtat en el tractament de les notícies ,per combatre la publicitat sexista així com la prevenció de la violència masclista. Assegurant l’absència de continguts sexistes i discriminatoris en els mitjans públics.\nTolerància ZERO amb la violència masclista, pressupostos suficients per campanyes de prevenció, formació per a la detecció i l’atenció a les víctimes. Compliment de la llei LO 1/2004. Desvincular l’atenció a la dona i filles i fills de la interposició de la denúncia. Assegurar els serveis d’acompanyament. Incloure ràtios en els serveis.\nCampanya de sensibilització sobre TRÀFIC DE DONES, habilitar places a les cases d’acollida per les dones i els seus menors, i inserció laboral.\nCoordinació de les forces de seguretat per tal de combatre el tràfic de dones i la màxima protecció cap les dones que denunciïn els seus explotadors. Formació per a evitar que abans de l’aplicació de la llei contra el tràfic de persones s’apliqui la llei d’estrangeria.